**Cad frunze.**

*Sorina*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cad frunze.

Când inima bate, cad frunze de-arţar,

de toamna-i acasă cad frunze-n brumar,

în lină cădere, nostalgia mă-apasă,

curg apele toamnei, ce-n urmă ne lasă.

Când inima bate, cad frunze de aur,

câmpia e goală, doar aripi de graur,

rătăcire de vânt, somnoros căutând,

valul pe ape, îngălbenit, tremurând.

Când inima bate, bat aripi în zbor,

vara-ntr-o vreme, îngânată de dor,

cerul şi-atinge albastrul din noapte,

foşnesc pe cărări aurii, frunze moarte.